cyanic-selkie/wikianc huggingface dataset:
Afghanistans historie etter 1992
USA og Nato trekker seg ut
I april 2021 varslet USAs president Joe Biden at USA vil trekke tilbake den resterende amerikanske styrken på 2500 personer fra Afghanistan innen 11. september 2021 – tjueårsdagen for terrorangrepene i USA i 2001. I juli 2021 varslet Biden at datoen var endret til 31. august 2021.
Potet
Bruk av potet
Poteter kan stekes, bakes og kokes, med eller uten skallet. Velkjente potetretter er potetstappe, raspeballer, frityrstekte potetstrimler (pommes frites) og flak (potetgull). Man kan også bruke den i potetpannekaker, fløtegratinerte poteter og potetsalat. Annapoteter er en arbeidskrevende fransk potetrett. Ettersom poteten har en svært mild smak, kan en tilsette de fleste typer urter og krydder til potetretter.
NOU 2003: 25, Ryssdal-utvalget
Utredningen la grunnlaget for den nye Lov om universiteter og høgskoler som trådte i kraft 1. september 2005.
Afghanistans historie etter 1992
Taliban tilbake til makten
I en lynkrig fra 6. til 15. august 2021 overtok Taliban kontrollen over alle provinshovedstedene og til sist Kabul.
Potet
Næringsinnhold
Størstedelen av potetene er vann, men de inneholder også karbohydrater, protein og mineral, som jern, kalsium og kalium. Det meste av disse nyttige næringsstoffene sitter i skallet. Rotfrukten har også flere vitaminer, som B- og C-vitamin. Nyhøstede poteter inneholder mer C-vitamin enn de som er blitt lagret.
Potetsorter
Som beskrevet over, er poteten blir foredlet til en lang rekke sorter. Noen av disse er Ostara, som er den vanligste nypotet-sorten, Laila som er en halvtidlig potet. Beate er den største sorten, og en høst- og vinterpotet, Mandelpotet har en avlang og mandelformet fasong med hvitt skall og gul kjøttfarge og regnes som delikatesse-poteten, mens Ottar er spesielt egnet for nordnorsk klima og jordsmonn. Andre potetsorter er:
• Amandine
• Beate
• Bintje
• Blå kongo
• Cherie
• Fljota
Norðurland eystra
Norðurland eystra er en av totalt 8 landsvæði, som er landsdeler eller regioner på Island. Norðurland eystra hadde 28 699 innbyggere i 2007 og er delt inn i 16 kommuner (sveitarfélög). Arealet er 21 968 km²
Potet
Potetsorter
• Folva
• Gulløye
Norðurland eystra
Kommuner
Innbyggertall i 2007.
Potet
Potetsorter
• Ingeleivseple
• Inovator (til industriell bruk)
• Juno (den tidligste norske ferskpoteten, har også vunnet flere smakstester)
• Jøssing
• Laila
• Magnum Bonum* Marius
• Mandelpotet
• Oleva
• Pimpernel
• Ringerikspotet
• Russet Burbank (dyrkes ikke i Norge)
• Rød Kvefjord
• Santana
• Svart Valdres
• Troll
• Tromøypotet
• Åspotet
Fredrikstad byleksikon
Fredrikstad byleksikon er et leksikon som dekker Fredrikstad kommune. Leksikonet viser byens gater, veier, parker, bygninger, organisasjoner og annet stoff om byen.
Potet
Den norske potetsesongen
Først ute er nypoteten som dyrkes over hele landet og er i butikkene ved Sankthans-tider. Da må alle potetene fra Kypros, Italia og resten av Europa vike for denne populære og velsmakende helnorske poteten. Den mest vanlige nypoteten heter Ostara og er hvit. Senere kommer alle de halvtidlige potetene som tas opp etter nypotetene er høstet og frem til hovedinnrykket av høstpotetene. Den vanligste halvtidlige poteten er Laila og er rød. I august og september kommer alle potetene som lagres og spises utover høsten og vinteren. Beate, Kerrs Pink og Pimpernel er de tre viktigste sortene. Mandel og Ringerik er poteter av spesielt høy matkvalitet.
Fredrikstad byleksikon
Leksikonet ble utgitt i forbindelse med Fredriksstad Blads 100-årsjubileum. Fra 2000 var leksikonets innhold tilgjengelig på avisas nettsted. Per 2017 er det tilgjengelig på Bokhylla.no.
Potet
Oppbevaring
Poteter lagres best mørkt og ved temperatur 4–6 °C for å senke livsaktiviteten i cellene slik at potetene dermed holder seg lenger. Luftfuktigheten bør være 80–90 prosent for å hindre at potetene tørker ut. Hvis temperaturen er lavere enn 3 °C, blir en del av stivelsen omdannet til sukker, og poteten får søtsmak. Ved lagring for varmt eller lyst, får poteter groer som må fjernes, og poteten blir vissen og dermed ubrukelig.
Annen bruk av ordet potet i norsk språk
Potet nyttes i norsk språk gjerne som beskrivelse av en allsidig person som kan brukes til en rekke ulike oppgaver. Innen noen miljøer brukes potet som slang, uttalt med trykk på første stavelse, «pottet» for en lyshudet, etnisk norsk, eller skandinavisk person, eller en som spiser poteter. Ordet kan være både nøytralt og nedsettende, men brukes ikke av målgruppen, «potetene» selv.
George Armstrong
George Armstrong (født 9. august 1944 i Hebburn, Durham, England, død 31. oktober 2000) er en tidligere fotballspiller for bl.a. Arsenal og Leicester City og tidligere trener for det norske laget Mjølner. Hans rolle på banen var i angrep, hovedsakelig som venstreving men han kunne fungere bra på høyreving også. Han ble kjent for sine utrettelige løp opp og ned langs sidelinjen, samt sine presise cornere og innlegg.
Ogaden
Ogaden, også kalt Somali Region, er et omstridt område i det østlige Etiopia med grenser mot Somalia som utgjør store deler av Afrikas horn. Området tilsvarer omtrent den etiopiske regionen Somali. Området er befolket av nomader av somalisk opprinnelse. Området ble invadert i 1977 av somaliske tropper som erobret rundt 90% av området, men ble drevet tilbake året etter av etiopiske tropper assistert av Sovjetunionen, også med militære styrker.
George Armstrong
Ligadebuten kom For Arsenal mot Blackpool 24. februar 1962 (1. Divisjon, 1-0, borte, 13 728 tilskuere, 17 år gammel). Fikk tre juniorlandskamper og U23-landskamper for England (fem kamper og tre mål i perioden 1965-66). Han hadde en lang karriere og var innom følgende klubber: Hawthorn Leslie Boys Club (junior), Grimsby Town (prøvespill), Newcastle United. (prøvespill), Arsenal (500 kamper, 53 mål. Totalt: 621 kamper, 68 mål), Leicester City (15 kamper, ingen mål), Stockport County (34 kamper, ingen mål), Aston Villa (trener), Fulham (trener), Trowbridge Town (spiller), Enderby town (manager), Middlesbrough (trener), Queens Park Rangers (trener), Mjølner (i byen Narvik i Norge som trener), Kuwait (trener, til 1990), Arsenal (reservelagstrener fra 1990).
Armstrong kom til Arsenal i august 1961 som amatør, men fikk proffkontrakt allerede samme måneden (24. august 1961). Etter ligadebuten var han fremdeles reserve for Johnny MacLeod og Alan Skirton, men spilte seg inn på laget i 1963/64 sesongen. Det sies at grunnen til at han aldri fikk landskamper for var at Sir Alf Ramsey spilte uten tradisjonelle vinger. Fra Arsenal til Leicester City 13. september 1977 for £15 000, og videre til Stockport County 31. august 1978 for £5 000. Han var ferdig utdannet elektriker før han kom til Arsenal, men valgte å satse på sitt talent innen fotball. Han ble værende i Arsenals trenerteam fra 1990 og resten av livet, selv om det var flere managerbytter i løpet av denne perioden. Han døde bare timer etter han fikk hjerneslag på treningsfeltet i oktober 2000.
Ogaden
Området ble kolonisert av Storbritannia som et protektorat fra siste halvdel av 1800-tallet til det ble annektert av Etiopia i mellomkrigstiden. Grensen til Britisk Somaliland ble trukket opp gjennom en traktat i juni 1897.
Ifølge historikeren Bahru Zewde søkte britene å skille ut Ogaden fra Etiopia etter at de hadde erobret Italiensk Øst-Afrika, og slik kunne legge det til Britisk Somaliland og Italiensk Somaliland." Etiopia prøvde å få tilbake området og Eritrea etter krigen i 1945, men det lyktes ikke før i 1948. Britene beholdt et lite området i nordøst, kalt Haud og en korridor kalt «Reserved Area» som strakk seg fra Haud til Fransk Somaliland (dagens Djibouti). Britene leverte ikke tilbake disse områdene før i 1954.
Det har siden slutten av 1980-tallet vært gerilja-aktivitet mot de etiopiske myndighetene, under ledelse av Ogadens nasjonale frigjøringsfront (Ogaden National Liberation Front – ONLF).
Thung Na-demningen
Anlegget er en kombinert steinfyllingsdam og betong gravitasjonsdam, som er 30 meter høy og 840 meter lang og sto ferdig i 1981. Installert vannkrafteffekt er kun 38 MW med årsproduksjon 165 GWh, grunnet det beskjedne vannfallet på bare ca. 20 meter. Hovedbruken av reguleringen er irrigasjon og vannkraft, og reservoaret demmer opp inntil 55 mill. m³ vannmasser.
Djiboutis riksvåpen
Djiboutis riksvåpen ble tatt i bruk etter at den ble erklært en selvstendig stat, den 25. juni 1977. Riksvåpenet består av et spyd, et somalisk skjold, to armer som holder jaktkniver og en rød, femtagget stjerne som symboliserer enhet. Det hele blir omsirklet av laurbærgreiner. De to motstående knivene står for de to etniske gruppene i Djibouti, Afar og Issa.
Taktisk seier
En taktisk seier er en seier der tapene til den beseirede oppveier tapene til seierherren. En taktisk seier kan også være en seier som resulterer i ingen vesentlige eller langsiktige gevinster. Det motsatte av en taktisk seier er en strategisk seier. Begrepet brukes ofte i politisk og militær sammenheng. Et taktisk tap refererer til det samme, men det brukes om den beseirede parten.
Betydning
Storskala planlegging av mål kan kalles strategi, i motsetning til organisert håndtering av ressurser i mindre skala som kalles taktikk. Taktiske ressurser inkluderer blant annet soldater, kjøretøy, våpen og ammunisjon. Strategi kan være så altomfattende som en nasjonal politikk, mens taktikk kan være så enkelt som kampmanøvrene til en individuell soldat i en trefning med en fiendtlig soldat. Disse definisjonene kan bli utydelige når det gjelder storskala taktisk manøvrering av tropper i formasjoner på størrelse med divisjoner, eller strategiske mål til enheter på størrelse med kompanier for å utøve kontroll over viktige posisjoner. Nasjoner kan ha ulike strategiske mål for en konflikt og deres individuelle kampavdelinger kan selv da ledes til å tro på ulike målsettinger. Overlevelse på individuelt eller enhetlig nivå kan bli et viktig mål i kampene. Forskjellige mål gjør begge parter i stand til å opprettholde moralen ved hjelp av seierserklæringer for å rettferdiggjøre krigens kostnader. Mange slag som involverer flere enheter inkluderer elementer av taktisk suksess for de to motstridende styrkene. Men det er ikke sikkert at disse individuelle taktiske seirene vil føre til at den militære styrken lykkes i akkurat det slaget eller i å oppnå konfliktens større mål.
Eksempel
Et eksempel vil være slaget i Korallhavet. Slaget ble betraktet som en strategisk seier for de allierte fordi de stoppet en japansk invasjon, men japanerne mistet færre skip (de allierte mistet et hangarskip, en jager og en oljetanker mens japanerne mistet et lett hangarskip og en jager) og det ble derfor betraktet som en taktisk seier for Japan.
Genever
Historie
Mye tyder på at sør-italienske munker allerede på 1000-tallet laget en slags einerbærsprit, mens andre hevder at den første genever ble produsert i Flandern på 1300-tallet. På denne tiden trodde man at all sprit var medisin mot svartedauden og ekstra god effekt hadde visstnok sprit med einerbær. En nederlandsk doktor kalt Sylvius har, trolig noe feilaktig, fått æren for å ha oppfunnet genever i 1572. Han skulle i utgangspunktet lage et uttrekk av einerbær for å kurere nyresykdommer. Men i 1655 (83 år senere) var kommersiell produksjon i gang med et helt annet øyemed.
Fremstilling
Genever er fremstilt siden 1600-tallet og likner fremstillingen av whisky. Kornet blir spredt utover et gulv og vann blir tilsatt for å starte spiring. Spiringen blir avbrutt ved at varm luft tørker kornet. Kornet blir deretter malt og deretter blandet med noe rug, mais og varmt vann. Høykvalitets Genever må inneholde 5% eller mer av maltet bygg. Det er denne blandingen som forgjæres og blir til en alkoholsvak væske, som noen ofte forbinder med øl. Denne alkoholsvake væsken destilleres 2-3 ganger i pot stills til en maltvin med lavt alkoholinnhold.
Denne maltvinen blir tilsatt einebær og andre smaksstoffer før siste destillering. Enkelte produsenter av genever kan ha opptil 20 forskjellige hemmelige ingredienser i sine oppskrifter.
I tillegg til einerbær og koriander finner man smakstilsetninger av botaniske ingredienser, urter og krydder som blant annet kvann, kardemomme, sitrusskall og anis.
Dette destillatet har vanligvis en alkoholstyrke på ca.50%, noe som er ganske svakt. Grunnet den svake alkoholstyrken får man et sluttprodukt som er meget fyldig og maltpreget.
Kvaliteter
Det finnes to typer genever. Den ene typen heter Jonge eller «ung». Den er laget av maks 15% maltvin og maks 10g sukker per liter, men er tilsatt et nøytralt brennevin slik at karakteren er mye lettere. Denne typen er ufarget.
Den andre typen kalles Oude eller «gammel», og har 2 – 3 års lagring på eikefat bak seg i tillegg til en spesiell produksjonsprosess. Denne kvaliteten inneholder minst 15% maltvin og maks 20g sukker per liter og har lysebrun farge.
Eksterne lenker
Ginebra (bebida)
Clarendon County
Clarendon County er et fylke i den amerikanske delstaten Sør-Carolina. Det ligger i de sentrale delene av staten og det grenser mot Sumter County i nord, Florence County i nordøst, Williamsburg County i øst, Berkeley County i sørøst, Orangeburg County i sørvest og mot Calhoun County i vest.
Clarendon Countys totale areal er 1 573 km² hvorav 229 km² er vann. I 2000 hadde fylket 32 502 innbyggere og administrasjonssenteret ligger i byen Manning.
Solveig
Solveig et kvinnenavn med opprinnelse i det norrøne navnet Sǫlveig. Det første navneleddet er antagelig dannet av det norrøne ordet salr, «sal/hus», men kan også komme av sól, «sol», eller sǫlr, «solfarget». Det andre navneleddet kan være dannet av víg, «strid», vé, «dedikert», eller veig, «styrke». Sølvi og Sylvi er nyere varianter av navnet.
Solveig har navnedag 1. september i Norge, 4. juni i Sverige og 3. september i Finland.
Utbredelse
Solveig er et mye brukt navn i Norge og Sverige, og varianten Sólveig er mye brukt på Island.
Navnet Solveig er kjent i Norge i middelalderen. I nyere tid har Solveig vært blant de mest populære døpenavnene i Norge i perioden ca. 1900-1950, med en topp i 1921. Solveig var det mest eller nest mest populære døpenavnet på jenter i Norge i alle år fra 1913 til 1929.
Solveig var i 2006 det sjuende mest brukte kvinnenavnet i Norge etter Anne, Inger, Kari, Marit, Liv og Ingrid. Andre kjente norske navn som begynner på Sol- er: Solfrid, Solbjørg, Solvor, Solvår, Solrun, Sol, Solgunn, Solrunn.
Tabellen nedenfor gir en oversikt over populariteten til navnet Solveig i noen av de landene hvor statistikk er tilgjengelig.
Øivind Fragell
Øivind Fragell (født 23. august 1914 på Borgestad, død 4. juni 1993 i Nome) var en norsk evangelist, forfatter og predikant tilknyttet den norske pinsebevegelsen. Øivind Fragell vokste opp på Borgestad i Telemark, og ble i 1933, frelst, og døpt året etter, i 1934. Øivind Fragell virket som evangelist i Norge fra 1937, 23 år gammel. Han var også i en årrekke forstander (pastor) i flere norske pinsemenigheter.
Han er far til Levi Fragell, som har vært en av livssynshumanismens frontfigurer i Norge.
Forfatter
Fragell er mest kjent som sangforfatter, flere av sangene finnes i sang og salmebøker. Mange er innspilt og kommet ut på plate. Men han har også skrevet flere bøker og diktsamlinger.
Fem av bøkene er det en kan kalle guttebøker og kom i store opplag.
Demokratisk sosialisme
Demokratisk sosialisme er et begrep som særlig blir brukt av sosialister som vil markere skillet fra den totalitære tradisjonen i kommunismen, spesielt det som kalles stalinisme. Demokratiske sosialister går inn for sosialisme som grunnlag for økonomien, og demokrati som styringsprinsipp.
De tidligere kommunistiske regimene, som for eksempel Sovjetunionen, hadde sosialistiske elementer som planøkonomi og samfunnsmessig eierskap til produksjonsmidlene. I begynnelsen hadde de også arbeiderråd (sovjet) som skulle være folkets valgte organ, og dermed innebære demokratisk styre over staten. Uttrykk som «sosialistisk demokrati» ble imidlertid brukt i Sovjet for å beskrive styresettet. Men sovjetene mistet etter hver makten og man fikk, særlig under Josef Stalin, et byråkratisk statsapparat ledet av en liten elite i ettpartistaten. Uttrykket demokratisk sosialisme innebærer også et ønske om et samfunn der en ikke får denne utviklingen, som man også har sett i de fleste andre forsøk på sosialisme i Asia og Øst-Europa.
Demokratisk sosialisme har historisk ofte blitt brukt synonymt med sosialdemokrati, i den opprinnelige betydningen der sosialdemokratene sto for en gradvis endring til sosialisme gjennom parlamentarisk arbeid og reformer. På 1960-tallet fikk man gjennom tidsskriftet New Left Review, og dannelsen av Sosialistisk Folkeparti (SF), imidlertid en nyansering av begrepene. Til stortingsvalget i 1973 registrerte en utbrytergruppe fra Arbeiderpartiet et parti med navnet Demokratiske Sosialister (AIK). Lederen var Berit Ås, og partiet stilte til valg gjennom Sosialistisk Valgforbund. Valgforbundet var forløperen for det som i 1975 ble Sosialistisk Venstreparti (SV).
I våre dager regner derfor mange begrepet demokratisk sosialisme som noe annet og mer radikalt enn det de sosialdemokratiske partiene står for, altså som tilnærmet synonymt med venstresosialisme. I tillegg til SV bruker også dels revolusjonære organisasjoner i dag (som for eksempel partiet Rødt) dette begrepet.
Re (album)
Re er den meksikanske alternativ rock-gruppa Café Tacvbas andre studioalbum. Det ble lagt ut for salg 22. juli 1994. Albumet regnes som gruppas beste, og et av de viktigste albumene i meksikansk musikkhistorie. Det solgte til gull i Mexico, med over 40 000 solgte eksemplarer. Den mest kjente låta fra Re er «La Ingrata». Navnet på albumet kommer fra tona re.
Sphinx merops
Sphinx merops er en sommerfugl som tilhører familien svermere (Sphingidae). Denne store arten lever i Mellom-Amerika.
Utseende
En stor (vingespenn 103 – 122 mm) og kraftig svermer, brunspraglete. Kroppen er spoleformet, hodet ganske stort og bredt, antennene rundt 1/3 så lange som forvingene. Brystet er lysbrunt med en mørkere, A-formet tegning. Forvingene er brune med svarte tegninger, bakvingene svarte med to uregelmessige, lyse tverrbånd. Bakkroppen har en smal, lysbrun midtstripe, på sidene er den tverrstripet i svart og gråhvitt. Larven kan være grønn eller lillabrun. Den har en "knudrete" hud og i de siste larvestadiene har bden en markert, spiss utvekst på det fremste leddet og to svarte øyeflekker. Hornet på bakkroppen er ganske kort. Puppen har en sugesnabel-slire som er delvis fri: den går i en bue utover, men den ytterste delen er festet til brystet.
Levevis
Larven lever på planten Lantana camara, trolig også på andre arter i familien Verbenaceae.
Utbredelse
Arten finnes i Mellom-Amerika, fra Costa Rica i sør til Mexico i nord.
John Thune (ordfører)
John Thune (født 2. februar 1948) er en norsk lokalpolitiker som representerer Kristelig Folkeparti. Han var ordfører i Rakkestad kommune i Østfold i perioden 1999-2007.
Ringerike by- og bygdeleksikon
Ringerike by- og bygdeleksikon er et leksikon som dekker Ringerike og Hole kommuner. Leksikonet viser det viktigste fra distriktets historie, men mangler en omfattende gårdsbeskrivelse og er dessuten mangelfullt på veier og gater.
Vesturland
Vesturland er en av totalt 8 landsvæði, som er landsdeler eller regioner på Island. Vesturland hadde 15 290 innbyggere i 2007 og er delt inn i 17 kommuner (sveitarfélög). Arealet er 9 554 km²
Kommuner
Innbyggertall i 2007
Teatermuseet (København)
Teatermuseet holder til i Christiansborgs gamle Hofteater og er et museum som beskjeftiger seg med dansk teaterhistorie. Det ble grunnlagt i 1912 og har hatt Hofteatret som hjemsted siden 1922.
Museet søker å dokumentere historien om det profesjonelle teater gjennom innsamling av for eksempel bilder, brev, kostymer, rekvisitter og modeller av teaterbygninger og scenografier. Hofteatret er i selv en del av museumsutstillingen ettersom publikum har fri adgang til å gå rundt i hele teaterbygningen.
Teatersalen brukes også til forskjellige arrangementer som opplesning, foredrag, konserter og mindre gjesteskuespill.
Hofteatret
I 1842 ble teateret ombygget etter den daværende biedermeier-mote, og man fikk da det røde losjeteater man kan se ennå i dag. Det kom etter hvert til å fungere som anneksscene til Det Kongelige Teater og i 1881 ble det lukket på grunn av nye brannregulativer og det meste av inventaret ble solgt. I en overgangsperiode etter det fungerte lokalet som møbellager.
Queens of the Stone Age
Queens of the Stone Age (stundom forkortet til QOTSA eller kun referert til som «Queens») er et amerikansk rockeband fra Seattle, Washington, som ble dannet i 1996.
Bandet ble opprinnelig dannet under navnet Gamma Ray av gitaristen Josh Homme. Bandet har utviklet en musikkstil basert på tung, gitar-riff som Homme selv har beskrevet som «robotrock», og sagt at han «ønsket å skape en tung lyd basert på en solid jam, og bare banke det inn i hodet ditt». Gruppa har ofte blitt beskrevet som «stoner-rock», en betegnelse som kan hentyde på både narkotika og steinalder. Bandet selv har avvist betegnelsen. Bandets musikk har siden utviklet seg til å innbefatte en rekke ulike musikkstiler og inspirasjoner.
Medlemmer og gjesteartister
En ting som kjennetegner Queens of the Stone Age er det store gjennomtrekket av musikere, samt bruken av gjesteartister. Gruppens originalbesetning besto av Homme, hans tidligere Kyuss-kolleger Nick Oliveri (bass) og Alfredo Hernandez (trommer), samt gitarist og keyboardist Dave Catching. Josh Homme er i dag det eneste gjenværende medlemmet av originalbesetningen.
Blant de musikere som har spilt sammen med bandet er Dave Grohl (Foo Fighters og Nirvana), Matt Cameron (Soundgarden og Pearl Jam), Rob Halford (Judas Priest), Alain Johannes og Natasha Schneider (Eleven), Shirley Manson (Garbage) og Mark Lanegan (Screaming Trees).
Troy Van Leeuwen, gitarist (A Perfect Circle, Failure) og Joey Castillo, trommeslager (Danzig) ble begge med bandet på turné i 2002. Castillo fikk den relativt vanskelige jobben med å «erstatte» Dave Grohl, som inntil da hadde vært med på turnéen. Van Leeuwen har vært med som fast medlem i bandet siden dette.
Alain Johannes ble med som bassist i bandet fra 2004, og var med i studio både på Lullabies to Paralyze (2005) og Era Vulgaris (2007). Han er også vært med på Songs for the Deaf (2002). På deres nåværende turné har de fått med seg Michael Schuman (fra Wires of Fire) på bass.
Mark Lanegan har vært med bandet på alle platene unntatt debutplaten. Josh Homme ville at Lanegan skulle bidra også på debuten, men på grunn av forskjellige timeplaner var ikke dette mulig. På turnéen som fulgte utgivelsen av Songs for the deaf var han mer eller mindre et fast medlem, men etter dette har han vært relativt fraværende både i studio og live. Hans bidrag til platen Era Vulgaris (2007) kan knapt høres – han synger kun på låten «River in the road». Lanegan selv sier han er mer som en «maskot» for bandet; en venn som er med når han har mulighet til det.
Album
Bandets debutalbum Queens of the Stone Age ble utgitt i 1998, og ble fulgt av Rated R i 2000. Begge albumene fikk gode kritikker, men oppnådde ikke spesielt høye salgstall. Gjennombruddet kom i 2002 med deres tredje album Songs for the Deaf og singelen «No One Knows».
Bandets fjerde album Lullabies to Paralyze ble gitt ut i mars 2005, men dette albumet fikk en heller lunken mottagelse. Mange savnet Nick Oliveris energi og musikalske bidrag. Platen debuterte på 5.-plass på den amerikanske Billboard-listen.
George Orton
Karrierens høydepunkt var OL 1900 i Paris. Siden han deltok som medlem på et mannskap som tilhørte et amerikansk universitet, oppdaget man først noen år senere at han egentlig var kanadier. Orton startet i tre konkurranser, hinderløpene over 2500 og 4000 meter, samt på 400 meter hekk. På det lengste hinderløpet tok han en femteplass, men ble olympisk mester på distansen 2500 meter. I hekkeløpet kom han på tredjeplass.
Stade de Mont Blanc
Stade de Mont Blanc er en skøytebane i den franske vintersportsbyen Chamonix. Banen ble tatt i bruk i 1909.
Banen var arena for hurtigløpsøvelsene under det første vinter-OL i 1924. Det andre store mesterskapet som har vært avholdt på banen, var EM allround i 1926.
Banen ligger 1034 moh, men til tross for den høye beliggenheten har den aldri vært noen utpreget rekordbane. Banen har notert seg for tre uoffisielle verdensrekorder for kvinner; Madeleine Naudin fikk registrert 1.35,0 og 5.17,0 på hhv 500 m og 1500 m i 1909, mens en fru Hounsfield i 1924 fikk registrert 2.51,0 som uoffisiell verdensrekord på 1000 m.
Banen har ikke vært i bruk siden 1961.
Agder Flekkefjords Tidende
Avisen Agder (Flekkefjords Tidende) er en avis som blir utgitt i Flekkefjord i Vest-Agder. Avisen ble første gang utgitt i 1877, og er gitt ut sammenhengende siden – hvis en ser bort fra krigsårene.
Avisen var i mange år organ for Venstre, med et periodisk innlegg: «Grannen», som var målsakspreget og med forfatteren Hans Seland som primus motor. «Grannen» kom som midtsideinnlegg til å brette sammen og skjære opp til bokformat-hefte, som senere kunne bindes til årgangsbøker.
Etter at høirekonkurrenten Flekkefjordsposten la ned, ble avisen etterhvert partipolitisk uavhengig.
Avisens redaktør siden 1994 er Kristen Munksgaard. Fra 1. juli 2007 er Erik Thime redaksjonssjef. Avisen er i dag den nest største i Vest-Agder. Den dekker kommunene Flekkefjord, Kvinesdal og Sirdal i Vest-Agder, og Lund og Sokndal i Rogaland. Avisen er nummer en-avis i alle sine kommuner, så nær som Sokndal.
I 1997 ble Agders historie samlet mellom to permer. Boken En by i verden – en avis i byen er skrevet av Egil Remi Jensen, tidligere sjefredaktør i Fædrelandsvennen.
Rob Paulsen
Robert «Rob» Fredrick Paulsen III (født 11. mars 1956) er en amerikansk stemmeskuespiller. Han er best kjent for å ha gitt stemme til figurene Raphael fra 1987-versjonen av Teenage Mutant Ninja Turtles, Yakko Warner fra Animaniacs, Pinky fra Pinky and the Brain og Ditto fra Ben 10.
Ishockey under Vinter-OL 1956
Under OL 1956 i Cortina d´Ampezzo deltok det ti land i ishockeyturneringen. Innledende kamper med gruppespill, tre grupper med fire og tre lag i hver gruppe, der de to beste i hver gruppe gikk videre til finalegruppen.
Turneringen var også verdensmesterskap og europamesterskap i ishockey.
Vestfirðir
Vestfirðir (Vestfjordene på norsk) er en av totalt 8 landsvæði, som er landsdeler eller regioner på Island. Vestfirðir hadde 7 380 innbyggere i 2007 og er delt inn i 10 kommuner (sveitarfélög). Arealet er 9 409 km²
Kommuner
Innbyggertall i 2007.
Norgesveldet
Norgesveldet (norrønt: Noregsveldi) er en betegnelse som kom i bruk på 1800-tallet i forbindelse med nasjonalromantiske forestillinger om at Norge hadde en fortid som stormakt, og var en betegnelse på de besittelsene som var underlagt den norske kongen i høymiddelalderen, etter at det hadde blitt landefred på fastlandet etter borgerkrigene, altså etter 1227.
Da Norgesveldet var på sitt største, omfattet det øyene i Vesterhavet hvor folk fra Norge hadde slått seg ned i landnåmstiden, i tillegg til dagens Norge og landskap i dagens Sverige. Norgesveldet var oftest et løst sammenbundet rike av moderlandet og de oversjøiske besittelsene som i samtiden ble benevnt som skattland (norrønt: skattlǫnd), og ikke oppfattet som en del av det norske riket. I middelalderen ble skattlandene mer en betegnelse på norske biland enn egentlige deler av et norsk statsterritorium. Den verdslige makten var på sitt sterkeste mot slutten av kong Håkon Håkonssons regjeringstid (1263). Et viktig element i hele den perioden man senere omtalte som «Norgesveldet», var den kirkelige overhøyheten til erkebispesetet i Nidaros fra 1152/3. Det er ikke sikre kilder for når Jemtland ble lagt under erkebiskopen i Uppsala. Sistnevnte ble opprettet noe senere, og som det tredje metropolitanerkebispedømme i Norden, etter Lund og Nidaros.
Kirken deltok i en politisk prosess både før og under trerikstiden med Kalmarunionen, der formålet på svensk side var å etablere en posisjon for Sverige i Jemtland. Dette området hadde fra gammelt ligget som et «markland» (grenseland) i forhold til Svealand, og antakelig i et slags forbund med Trøndelag, på samme måte som Hålogaland.
Geografisk utstrekning
Viken: Fylkene under Borgarþing:
Oplandene: Fylkene under Heiðsævisþing:
Trøndelag: Fylkene under Frostaþing:
Finnmòrk (Skatteland)
Bakgrunn
Fra 600-tallet begynte vestnorske fiskebønder en utvandring (landnåm) til de nærmeste øyene i Vesterhavet, Orknøyene og Hjaltland (Shetland), senere videre til Suderøyene (Hebridene) og Man, og vestover til Færøyene, Island og Grønland. Noen av disse øyene var bebodde da nordmennene kom, men den lokale befolkningen ble fortrengt eller assimilert av de norske innvandrerne. Gjennomgående fikk øyene en norskættet befolkning, som beholdt kontakten med moderlandet over Vesterhavet.
Disse norske utbygdene hadde egne høvdinger eller småkonger etter norsk mønster, som ble underlagt den norske kongemakten når denne etterhvert fikk nasjonalt myndighet. Ofte hadde de norske kongene nok å stri med på fastlandet, så den lokale makten i utbygdene var gjerne i hendene på lokale jarler som opererte på vegne av kongen.
Besittelsene i Sverige var i varierende grad norske. På 800- og 900-tallet er det rimelig å anta at befolkningen i Båhuslen, Jemtland og Herjedalen ikke hadde noen nasjonal tilhørighet, hverken til Norge, Svealand eller Götaland. Det lå til den etterhvert sentraliserte kongemakten å skape denne, som måtte befeste sin rett i grenseområdene ovenfor naborikene.
Øyene i Vesterhavet
Norges overherredømme over Shetland og Orknøyene ble bekreftet ved traktaten i Perth i 1266, og forblir norske i unionen med Danmark fra 1380. Kong Christian I pantsatte imidlertid disse øygruppene til den skotske konge som medgift for sin datter Margrete i 1468 og 1469. I 1472 kom øyene under erkebiskopen i St. Andrews. De dansk-norske konger prøvde senere å løse inn pantet, men dette ble ikke akseptert av skottene - så denne delen av Norgesveldet ble tapt. Skotske og norske konger lå i strid om øyene rundt Skottland på 1200-tallet, og Man og Hebridene ble avstått til den skotske kongen ved traktaten i Perth i 1266. Øyene ble formelt oppgitt av danskekongen Christian I.
De norske koloniene Færøyene, Island og Grønland går i 1397 sammen med Norge inn i Kalmarunionen. Etterhvert ble den danske kongemakten dominerende i unionen, også i egenskap av å være markgrevskap i det tysk-romerske riket.
Kirkelig lå alle fem bispedømmer (Færøyene, Island, Grønland, Orknøyene med Shetland og Man med Hebridene) fra 1153 under erkebiskopen i Nidaros.
Konger over Norgesveldet
Magnus la senere under seg Færøyene, og ble, fremfor alt etter Hardeknuts død i 1042, valgt som konge også i Danmark. Det er den første og siste gangen at en norsk konge blir konge i Danmark. Det viser at det hvertfall i en tid rundt år 1040 hersket politisk jevnbyrdighet mellom de to rikene. I Norge er det Einar Tambarskjelve som styrer i kongens sted. De første årene som følge av kongens umyndighet, de seneste årene som følge av at kongen er stadig mer opptatt med anliggender i Danmark. Han ble frarøvet makten av Harald Hardråde, som ikke oppgav sine krav på Danmark før i 1064. Harald var general, militært utdannet i keiserens (Konstantinopel) varangergarde. Han var nok en erobrer, men langt fra politiker av Einars kaliber. Harald prøvde i stedet å underlegge seg England med tidenes største leidangsflåte (300 skip ifølge Snorre), men falt som kjent ved slaget ved Stamford Bridge i 1066. Harald er gravlagt på Klosterenget på øya i Trondheim.
Orknøyene og Hjaltland
Fra 600-tallet begynte norske bønder utvandring fra Rogaland og Agder til de nærmeste øyene i Vesterhavet, Orknøyene og Hjaltland. Disse øyene hadde lenge vært bebygd da nordmennene kom dit, av piktere, et muligens keltisk folk som også bodde på "fastlandet" Skottland. Den norske landnåmet førte til at den eldre befolkningen ble borte, enten fordi de var få og dro seg tilbake til frender i Skottland, eller fordi de ble gjort til treller. De fleste stedsnavnene på øyene er i dag av gammelnorsk opphav.
De gamle sagaene forteller at da Harald Hårfagre hadde satt i verk sine hærtog for rikssamling, ble disse øyene et tilholdssted for vikinger som herjet i Norge. Kong Harald fór da vest over havet og la under seg Orknøyene, Hjaltland og Suderøyene, og kom helt til Man og herjet der. Sagaene beretter videre at Harald grunnla jarledømmet Orknøyene, som omfattet alle disse øyene, og han regnes for å være den første norske kongen som regjerte over Norgesveldet.
Det er imidlertid trolig at disse historiene er sagaforfatternes verk, for å underbygge senere norske kongenes krav over disse øyene. Enkelte kilder finner det lite trolig at de norske kongene hadde overherredømme på Hebridene, Man, Orknøyene og Shetland tilbake til 800-tallet.
Den første jarlen, Sigurd, var bror til Ragnvald Mørejarl, og jarledømmet var i den ætten til 1231. Fra første stund hadde jarlen til oppgave å verne landet og ta vare på landefreden. Han hadde en liten leidangsflåte og tok veitsle av folket.
Chester County (Sør-Carolina)
Chester County er et fylke i den amerikanske delstaten Sør-Carolina. Det ligger nord i staten og det grenser mot York County i nord, Lancaster County i øst, Fairfield County i sør og mot Union County i vest.
Chester Countys totale areal er 1 518 km² hvorav 15 km² er vann. I 2000 hadde fylket 34 068 innbyggere og administrasjonssenteret ligger i byen Chester.
Norgesveldet
Orknøyene og Hjaltland
Øyene ble kristnet av kong Olav Tryggvason (år 995). De fikk seg en biskop på 1000-tallet, og fra 1152 hørte han under erkebiskopen i Nidaros. Bispesetet for Orknøyene ble flyttet til Kirkjuvåg (Kirkwall), og der ble det bygd en katedralkirke som står den dag i dag. Den var den største domkirken i erkebispedømmet nest etter Nidarosdomen, og var innvidd til den hellige Magnus orknøyjarl (drept 1115).
Da øybeboerne hadde satt seg opp mot kong Sverre (slaget i Florvåg utenfor Bergen, 1194), tok kongen Hjaltland fra orknøyjarlen, og la det direkte under kongen.
Hebridene (Suðreyar)
På Suderøyene ble det også norsk bosetning og norsk styre. Man regner med at landnåmet her tok til omkring 800. Harald Hårfagre skal ha satt inn en jarl her også. Men herredømmet på disse vikingøyene var ustabilt. Her ble den eldre befolkningen ikke trengt ut. Stedsnavnene viser at nordmennene bodde tettest på øyene Lewis (gno. Ljodhus) og Skye. Kelterne hadde et vel kjent kloster på sin hellige øy Iona, og innflytterne ble fort kristnet.
Irland
Det ble også skapt norske vikingriker i Irland. Det viktigste av dem var riket i Dublin. En vikingkonge kalt Torgjest, bygde borgen i Dublin år 841 og tok koppskatt av irene. Konge i Dublin-riket 852-871 var Olav Kvite eller Geirstada-alv, en halvbror til Halvdan Svarte. Fra Dublin fór Olav hjem til Vestfold og ble konge der etter faren. De mener at det er Olav som ble hauglagt i Gokstadskipet.
Disse vikingrikene var bystater der borgerne drev handel, og til hvert rike hørte også noe land der det bodde bønder. I Irland som ble hjemsøkt først og angrepet hardest av vikingene, opplevde ikke folk vikingene som noen trussel etter år 850. Vikinger hadde skaffet seg jord, og flere drev handel.
Den engelske kongen Henrik II hadde planer om å legge under seg Irland, og fikk et pavebrev av Hadrian IV (Nikolaus Brekespear) som gav ham rett til Irland. I 1169-1175 tok engelske ridderhærer de norske bystatene Dublin, Wexford, Waterford og Limerick. Nordmennene fikk bo utenfor hver by i et område kalt Ostmantown (siden Oxmantown). Men nordmennene i Dublin fortsatte å ha sitt eget ting, i 1258 kalt tingmot (tingmøte).
Man
Vikingene kom til øya Man i år 798, og etter hvert ble det en norsk bosetning der. Nordmennene bodde mest på nordre og vestre kanten av øya, mens kelterne fortsatte å bo på søndre og østre kanten av øya. Mange stedsnavn minner ennå om den norske befolkningen.
Man stod stundom under egne vikingkonger eller under den norske kongen i Dublin, og var lenge et kongedømme sammen med Suderøyene. Harald Hårfagres ferd hit er nevnt tidligere. Fra Magnus Berføtts tid (1102–1103) hørte kongeriket Suderøyene og Man til Norgesveldet. Fra 1153 betalte hver ny konge over Suderøyene og Man en lensavgift på 10 mark gull til hver nye konge av Norge.
I 1266 kom Suderøyene og Man under Skottland, og siden kom kongeriket Man under England. Det norske språket på Man døde ut på 1400-tallet.
Færøyene
En ire skrev år 825 at det hadde bodd irske eneboere på Færøyene i hundre år, men de ble borte på grunn av de norske vikingene. Ellers var det ikke noen befolkning på disse øyene da norske landnåmsmenn bosatte seg der. Den første landnåmsmannen het Grímur Kamban, og landnåmet skal ha vært gjort noe før år 825. Færøyene ble underlagt det norske kongedømmet i 1035 eller noe før.
Island
Også her bodde noen irske eneboere der da vikingene kom dit, og eneboerne fór sin vei, så landnåmet ble gjort i folketomt land. Landnåmstiden tok til med at Ingolv Ørnsson fra Sunnfjord tok seg jord i Reykjavík i 874, og varte til 930. De fleste landnåmsmennene kom i tiden 890-910. Det var stort sett folk som ikke ville stå under Harald Hårfagre.
I 1262-64 gikk Island under Norgeskongen, og islendingene skulle yte ham skatt. Vilkårene var fastsatt i en avtale fra 1262, som islendingene kaller «Gissur-såttmål» etter Gissur jarl. Her står det at kongen skal la dem ha fred og islandske lover, og i hovedsak ble det slik.
Grønland
Det er ikke mer enn ca. 300 km fra Island til Grønland, og at det lå et land her, var kjent lenge før Eirik Raude fór dit. Eirik Raude bodde på Jæren, men han og faren dro fra Norge pga. drap, og tok land på Island. Eirik kom opp i drapssaker der også, og ble dømt fredløs. Da fór han til Grønland, og fant Vest-Grønland og gjorde seg kjent med landet.
Han kom tilbake til Island, sloss med sin gamle motpart, og tapte. De ble forlikte om at Eirik måtte forlate Island. Samme året, 986, fór Eirik med en flåte av nybyggere til Grønland, 14 skip kom fram. De tok seg bosteder sør på Vest-Grønland, i de to bygdene som er kalt Østrebygden og Vestrebygden.
Om dette finnes det opplysninger i skrifter fra mellomalderen, og fra utgravninger gjort i vår tid. Da bosetningen var på det største, var der 16 kirker, 2 kloster og 280 gårder på Grønland. Den største gården var bispegården Gardar, der storstua var 36 m², gjestebudhallen 130 m², og de hadde 100 klavebundne storfe.
Landet ble kristnet i år 1000, av Leiv Eiriksson, etter oppdrag av Olav Tryggvason, og ble siden et eget bispedømme. Etter Eiriks rettsstilling er det klart at nybygdene på Grønland var en selvstendig fristat. I sagaene blir også Grønland regnet for et eget land.
I 1247 kom det en nyutnevnt biskop fra Norge til Grønland, med påbud fra kong Håkon IV Håkonsson om at grønlendingene skulle gi seg under kongen. I 1261 kom det noen farmenn tilbake fra Grønland med melding om at grønlendingene hadde bundet seg til å svare skatt til kongen.
Jemtland (Jamtland)
Etter Snorre hadde Jemtland på Haralds Hårfagres tid en selvstendig stilling; men under Håkon den gode gav jamtene seg inn under Norgeskongen og lovet ham skatt, og Håkon satte lov og landsrett for dem. Dette stod ved lag til fram på 1000-tallet. På Eirik jarls tid var Jemtland en del av lensdelingen etter oppgjøret fra det store sjøslaget ved Svolder, og Jemtland, Herjedalen, Ranafylket (Båhuslen) samt Romsdal hadde falt på Eriks bror Svein etter overenskomsten med sveakongen, Olof Skötkonung.
Dronningmor
Tittelen dronningmor innehas ofte av moren til en herskende monark. Tittelens innhold består av dronning, som indikerer at tittelbæreren har vært dronning (oftest hustru av en konge), og mor, som indikerer tittelbærerens forhold til den herskende monarken.
I senere år knyttes denne tittelen særlig til den britiske dronningmoren Elizabeth Bowes-Lyon (1900–2002), som tok tittelen etter sin ektemanns død da datteren ble dronning Elisabeth II av Storbritannia.
Norgesveldet
Jemtland (Jamtland)
Da Olav den hellige krevde skatt av jamtene, fikk han det ikke.
Jemtland fikk nok kristendommen fra øst i likhet med Trøndelag. Ifølge en runeinnskrift på norsk fra midt på 1000-tallet ble landet kristnet av en Austmann Gudfastsson. Kirkelig hørte landet under erkebiskopen i Uppsala en tid før 1571. Også kong Øystein Magnusson (1103–1122) stilte krav om at jamtene skulle underkaste seg den norske kongen.
John Anderson (1921–2006)
John Anderson (født 11. oktober 1921 i Salford i Manchester, død 8. august 2006) var en engelsk fotballspiller for bl.a. Manchester United og Nottingham Forest. Hans rolle på banen var som sideback. Ligadebuten kom den 20. desember 1947 for Manchester United mot Middlesbrough (1. Divisjon, 2-1 hjemme, 46,666 tilskuere, ble dramatisk hentet inn fra reservelagets bortekamp, p.g.a. John Careys frafall).
Norgesveldet
Herjedalen
Om Herjedalen er fortalt at den første som bosatte seg der, var Herjulv Hornbrjot. Han var merkesmann (fanebærer) hos kong Halvdan Svarte, men kom i unåde og fór til Svearike. Der ble han fredløs, og så bosatte han seg i Herjedalen, som da lå i Norge. Dette må ha vært omkring år 850. Herjedalen ble kristnet i årene 1030-1060, og hørte til bispedømmet i Nidaros.
John Anderson (1921–2006)
Han spilte i følgende klubber: Salford Schoolboys (junior), Lancashire Schoolboys (junior), Adelphi Lads’ Club (junior), Brindle Heath Lads’ Club (junior), Manchester United (33 kamper, 1 mål), Plymouth Argyle (under andre verdenskrig), Nottingham Forest (okt. 1949) og Peterborough United (aug. 1952-1954, og ble trener etterpå). Til Manchester United i mars 1938 (som amatør), og ble proff i desember samme året. FA-cup mester i 1947/48, da han scoret mål etter 69 minutter i 4-1 seieren over Blackpool, på Wembley, foran ca. 99 000 tilskuere. Ble den første etter krigen til å vinne en FA-cup finale i sin debutsesong. Fikk en ligamedalje med juniorlaget rett før han reiste i marinen (i krigen). Vant også Central League (reserveligaen) i første sesong etter krigen. Sønn av en tidligere Rugby League spiller, på laget Swinton.
Erik II av Slesvig
Erik II av Slesvig (født ca 1288, død 12. mars 1325) var eneste ektefødte sønn av hertug Valdemar 4. Erikssøn, og var 1312-1325 hertug av Sønderjylland. Han ble begravet i Schleswig domkirke i Slesvig by.
Suðurnes
Kommuner
Innbyggertall i 2007.
Staur
Staur er en rettvokst, tynn trestamme som er kuttet i ca. to meters lengde og spisset i begge ender, ikke over ti cm tykk på det tykkeste. Staur brukes til å sette opp skigard og hesjer. Tidligere ble staur brukt til å tørke kornbånd, og ble da kalt kornstaur eller sneis.
Ask og rogn var de treslag som var mest egnet. Bjørka vokste seg gjerne litt for kroket. Alle gårder hadde et stort lager av hesjestaur, siden treverket hadde begrenset levetid. Lagring der det var tørr plass og enkel atkomst ofte i vedskjul eller under taket i vognskjul eller redskapsbu. Til skigardsstaur brukes gjerne sentvoksende gran.
Uttrykket «å bære staur» brukes om sprikende samarbeid på usikkert grunnlag. Det truer med å gå i oppløsning og krever mye omtanke for å holde ting samlet. Dette er først kjent brukt i det offentlige rom da Per Borten ved sin avgang som statsminister skulle karakterisere tiden han var leder av en koalisjonsregjering.
Ordet staur finner en også i staurhyrning og staurkval, som begge er vanlige navn for spekkhugger. Navnet kommer av hvalens rette, høye, smale ryggfinne.
Kvæfjord Idrettslag
Kvæfjord Idrettslag er et idrettslag i Kvæfjord kommune i Troms som er organisert som et allianseidrettslag.
Kvæfjord IL er blant andelshaverne i AL Kvæfjordløyper, som preparerer skiløypene i Kvæfjordmarka.
Panamerikanske leker 1959
Panamerikanske leker 1959 var de tredje Panamerikanske leker, de ble arrangert i Chicago, Illinois i USA i perioden 27. august til 7. september 1959. Det var 2 263 utøvere, hvorav 298 kvinner, fra tjuefem nasjoner som deltok i atten sporter. USA ble beste nasjon med 115 gullmedaljer foran Argentina med ni.
Under Ash
Under Ash er et førstepersons skytespill (FPS) utviklet av det syriske medieproduksjonsselskapet Afkar Media. Spillets hovedperson er palestineren Ahmed som først kaster stein på israelske soldater, og senere avanserer til å bruke det vanlige FPS-arsenalet av våpen for å ta ut israelske stillinger. Oppfølgeren heter Under Siege.
Adel Emam
Emam arbeidet primært som en komiker, men han spilte også i flere seriøse prosjekter og spesielt i hans aller første filmer kombinerte Emam komedie med romantikk. Emam studerte til en bachelorgrad i landbruk fra et universitet i Kairo. Siden den gang har han dukket opp i over 100 filmer og minst 10 skuespill. Emam er trolig den mest kjente skuespilleren fra Egypt. I januar 2000 utnevnte FN Emam som en frivillig ambassadør for organisasjonen UNHCR.
Manualtåken
Manualtåken (også kjent som Messier 27, M 27, eller NGC 6853) er en planetarisk tåke som ligger omtrent 1360 lysår unna jorda, i stjernebildet Reven.
Dette objektet ble oppdaget av Charles Messier i 1764 og var den første planetariske tåken som ble oppdaget. Med en tilsynelatende størrelsesklasse på 7,5 og en diameter på omtrent 8 bueminutter, er det lett synlig i kikkert, og et populært observasjonsmål i amatørteleskoper.
Bertil Malmberg
Bertil Frans Harald Malmberg (født 13. august 1889, død 11. februar 1958) var en svensk forfatter, poet og skuespiller. Han ble født i Härnösand. Foreldrene het Teodor Malmberg og Hanna Roman. Hans første bok ble utgitt i 1908 og het Bränder, mens han siste bok ble utgitt i 1956 og het Förklädda Memoarer. Han døde i Stockholm i 1958.
Svenska Akademien
Malmberg ble innvalgt som medlem av Svenska Akademien 23. april 1953 og tok sete på stol nummer 18 den 20. desember samme år.
Maud Farris-Luse
Maud Farris-Luse (født 21. januar 1887 i Morley i Michigan i USA, død 18. mars 2002 i Coldwater, Michigan) var rekordholder og rikskjendis for å ha vært verdens eldste person, da hun døde 115 år gammel.
Hun var datter av Franklin Davis og Della Johnson. Faren ble 62, mens moren ble 87. Hun giftet seg veldig ung med Jason Farris, som døde i 1951, 72 år gammel. De fikk 7 barn, men ingen av dem arvet morens usedvanlig sterke helse. Den eldste ble 82, mens de andre ble 77 eller yngre. Yngstedatter Lucille Bull døde i 2003, 75 år gammel.